જયાં સુધી વૃષ્ટી અને શીવમનો સવાલ છે ત્યાં સુધી તેઓ બંન્ને પુખ્ત ઉમંરની વ્યકિતઓ છે તેમને પોતાના પારિવારીક કારણસર ઘર છોડવાનો નિર્ણય અને તેઓ જતા રહ્યા આમ સ્વૈચ્છાએ ઘર છોડયુ હતું આમ છતાં એક માતા પિતાની લાગણી સમજી ક્રાઈમ બ્રાન્ચે રાત દિવસ મહેનત કરી તેવી મહેનત ગરીબના છોકરા માટે થતી નથી, અમદાવાદના આનંદનગર વિસ્તારમાંથી ૨૦૧૨માં ગુમ થયેલી ( ઉ-૧૨) વિશ્વા પટેલનો આજ સુધી કોઈ પત્તો લાગ્યો નથી, વિશ્વા કયાં ગઈ કોણ લઈ ગયુ તેની કોઈ જ ભાળ મળી નથી, વિશ્વ તો એટલી નાની હતી કે તે પોતે જતા રહેવાનો નિર્ણય કરે તેવી સ્થિતિ ન્હોતી, વિશ્વા આજે આવશે -આવતીકાલે પાછી ફરશે તેવી રાહ જોવામાં વિશ્વાની માતાને નવ વર્ષ થઈ ગયા વિશ્વાની રાહ જોતી તેની માતાની માનસીક સ્થિતિ પણ કથળી ગઈ છે, આજે વિશ્વા જયાં હશે ત્યાં ૧૯ વર્ષની હશે પણ વિશ્વા કયાં છે તેની ભાળ પોલીસ આજ સુધી મેળવી શકી નથી.